Source: http://pienyrittajat.fi/category/ajankohtaista/page/2/
Timestamp: 2017-10-21 21:29:30+00:00
Document Index: 9355389

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tilat menettävät miljoonia turhiin rakentamisnormeihin
Esimerkiksi rakennuspiirustuksissa ja ympäristöluvissa tarjolla säästökohteita.
Maatilojen rakentamiskuluista saadaan 10 miljoonaa euroa pois vuodessa, jos turhaa sääntelyä puretaan. Näin väittää rakentamiskonsultti Matti Kokko Kuopiosta.
Parikymmentä vuotta alalla toiminut Kokko on suivaantunut rakentamisen byro­kratiaan, joka tuntuu vain lisääntyvän.
Pari vuotta sitten levennettiin lehmän partta ”eikä kukaan tunnu tietävän miksi tai kuka siitä päätti”. Yksittäinen päätös merkitsi kymmenien tuhansien eurojen lisäkustannusta uudessa navetassa.
Yhtä hölmöä Kokon mielestä on vaatia rakennuspiirustuksia ja julkisivukuvia, kun haetaan ympäristölupaa karjasuojan rakentamiseen.
Tuhansien eurojen suunnitelmat pitää teettää, vaikka rakentamisesta ei ole varmuutta ja suunnitelmat voivat muuttua.
Lietesäiliöiden kattamistakin pitäisi katsoa kriittisesti, Kokko sanoo. ”Jos allas jäätyy, se ei sula katon alla ennen juhannusta.”
Perkaamista on myös palomääräyksissä. Niitä sovelletaan kirjavasti.
Ympäristöministeriön työryhmä selvittää ensi kevääseen mennessä, kuinka maaseudulle rakentamista voitaisiin helpottaa.
Verohallinnon hallintolainkäyttöä vai käänteinen todistustaakka
Suomalaisessa oikeuskäytännössä on keskeistä, että kantajan tulee osoittaa todisteellisesti kanteensa vaatimukset. Todistustaakka on väitteen esittäjällä, ei väitteen kyseenalaistavalla. Hallintolainkäytössä ei ole varsinaista todistustaakkaa, sillä hallintolainkäyttölain 33 §:n mukaan valitusviranomainen huolehtii asian selvittämisestä ” Valitusviranomaisen on hankittava viran puolesta selvitystä siinä laajuudessa kuin käsittelyn tasapuolisuus, oikeudenmukaisuus ja asian laatu sitä vaativat (26.7.1996/586, 33 §, 2 mom.)”.
Teen työkseni oikaisuvaatimuksia verohallintoon ja valituskirjelmiä hallinto-oikeuksiin. On mielenkiintoista huomata, että käytännössä verohallinto vaatii käännetyn todistustaakan menettelyä ja lyö laimin hallintokäyttölailla määrätyn selvitysvelvollisuuden – joutumatta vastuuseen menettelystään.
Saan liiankin usein oikaistavakseni verotuspäätöksiä, missä verohallinto määrää aiheettomasti veron käyttämällä kaavaa: havainto-väite-verotusesitys. Kaikissa näissä on mitä useimmin maininta, missä verohallinto katsoo asian selvitetyn.
Meillä on voimassaolevaa lainsäädäntöä ja verovelvollista vaaditaan noudattamaan sitä. Meillä on myös verolait ja lakeja hallinnon käytöstä. On oikein että vaatimuksia kohdistetaan myös veronsaajaan ja sen odotetaan noudattavan toiminnassaan lain määräyksiä.
Suomen pienyrittäjät ry. tulee vaatimaan yritysten oikeudenmukaista kohtelua hallinnollisessa menettelyssä. Yhdistys vaatii oikaisua tapauksissa, missä on tapahtunut ilmeistä piittaamattomuutta selvittää asiaa siinä laajuudessa kuin käsittelyn tasapuolisuus, oikeudenmukaisuus ja asian laatu sitä vaativat.
Verokilpi Oy, Anton Poljatschenko, yrittäjä
Kirjoittaja on Suomen pienyrittäjät ry:n hallituksen jäsen
http://www.kaleva.fi/uutiset/kotimaa/verovirkailijoille-sakkoja-tilitietojen-vaarinkaytosta/127879/
Verohallinnon ohje: Arvonsa menettäneen omaisuuden myynti nimelliseen hintaan lähipiirille, sivu 2, Diaarinumero: A53/200/2013,Voimassaolo: Toistaiseksi
Pienyrittäjät närkästyivät maaseutuvirastolle
Suomen Pienyrittäjät ry:n puheenjohtaja Matti Kokko kertoo yhdistyksensä närkästyneen Maaseutuviraston hitaudesta tukien maksatuksessa.
Yli 50 000 tilaa odottaa tukien maksatusta ja tilojen maksuvalmius on kestämätön ja kiristynyt äärimmilleen.
Tukien maksuaikatauluista johtuvaa, näin suurta laskujen eräpäivien lykkäystä, hän ei ole yli kaksikymmentävuotisella yrittäjäurallaan koskaan kohdannut.. Kokko arvioi, että ne tuhannet pienyritykset, jotka tekevät tiivistä yhteistyötä maatilojen kanssa kärsivät myös maksatusten hitauden vuoksi.
Ensiarvoisen tärkeää olisi nyt heti laittaa maataloustuet maksuun, jotta tilojen tilanne helpottuisi ja heidän kanssaan yhteistyötä tekevien yrityksen toimintaedellytykset säilyisivät.
Maaseutuviraston kautta tulevat tuet ovat yli 40% maatalouden tuloista. Yksi maksajavirasto ei saa hidastaa yli sadan tuhannen ihmisen elantoa. Eihän kukaan palkansaaja tai viranhaltija hyväksyisi, jos puolet palkasta maksettaisiin vasta seuraavana vuonna.
2Matti Kokko 040 484 0600
Puheenjohtaja, Suomen Pienyrittäjät ry
Ilmiantakaa pizzanpaistaja!
Poliisin ”talousrikostutkijat” Anne ja Jutta pyytävät ilmiantamaan pizzerian, joka myy pizzaa kuudella eurolla tai sitä halvemmalla. Anne ja Jutta, ainoastaan tuotteen hintaa tuijottamalla ei voi määritellä onko kyseessä veronkierto vai ei.
Mitä ilmeisimmin OnniBus ei harjoita veronkiertoa, vaikka sen hinnat ovat halvemmat kuin muilla samoilla linjoilla liikennöivillä bussiyhtiöillä. Ikea ei varmaankaan harjoita veronkiertoa, vaikka monet sen tuotteista ovat kilpailijoita halvempia. Samaa voi sanoa Lidlistä, ST 1:stä, halpalentoyhtiöt tai halvemmat majoitukset verrattuna hotelliyöpymisiin. Ei ole veronkiertoa kilpailla hinnalla. Hinta – on yksi markkinoinnin kilpailukeinoista.
On sikamaista käynnistää ilmiantamiskampanja yrityksistä, jotka kilpailevat hinnalla.
Talousrikostutkinta on aikaa vievä projekti. Niin hallintolainkäytössä kuin rikosperusteisessa tutkinnassa kuvaillaan tutkinnan käytössä ollut aineisto, havaitut virheet, niiden vaikutus verotukseen verolajeittain ja verolajeittain vältetyn veron määrä yhtiön tai kunkin työntekijän osalta. Olen tehnyt harmaan talouden tarkastusta Uudenmaan verotarkastusyksikössä. Tutkinta alkaa tutustumalla vero-, vuosi ja kuukausi-ilmoituksiin, tilaamalla tiliotteet ja etsimällä vertailutietoja. Kirjanpidon läpikäyminen kestää alle viikosta muutamaan kuukauteen. Osastolla missä työskentelin, saatiin tarkastajaa kohden vuoden aikana päätökseen noin kaksi tutkintaa. Tämän jälkeen tutkinta siirtyy sekä maksuunpanoon että verohallinnon asianvalvojalle, mistä se aikanaan siirtyy poliisille esitutkintaan ja sieltä syyttäjälle. Enkä ole kuullut väitettä, että veroriidat olisivat tuomioistuimissa niitä yksinkertaisimpia juttuja.
Jutta ja Anne, talousrikostutkinta on täsmällisyyttä, aikaa ja ammattitaitoa vaativaa työtä.
Kun työskentelin verottajalla, Pasilan virastotalon Aurinkoraitilla C ja B rappujen välissä oli verotoimiston työntekijöiden suosima pizzeria. Uudenmaan verotarkastusyksikkö sijaitsi samassa talossa, kuusi kerrosta ylempänä. Minusta pizzat olivat hyviä! Maksoivat 5 € kappale.
Kiitos menekin ja kannattavuuden, pizzeria laajensi ravintolatilaa Aurinkoraitilla yli puolella. Arvosteluja pizzeriasta: http://fi.yelp.fi/biz/auringon-pizza-ja-kebab-helsinki
Anton Poljatschenko, Verokilpi Oy, yrittäjä
Kirjoittaja on Suomen pienyrittäjät ry:n hallituksen jäsen.
Kutsu Suomen Pienyrittäjät ry sääntömääräiseen vuosikokokoukseen 22.5.2015 (PDF)
Suomen Pienyrittäjät ry sääntömääräinen vuosikokous
Aika: Perjantai 22.5.2015, klo 18:00
Paikka: Helsingin Suomalainen Klubi, Helsinki
5. Esitetään tilinpäätös, vuosikertomus ja tilintarkastuskertomus
8. Valitaan hallituksen puheenjohtaja ja jäsenet
-Mikäli yhdistyksen jäsen haluaa saada jonkin asian vuosikokouksen käsiteltäväksi, hänen on ilmoitettava siitä kirjallisesti hallitukselle niin, hyvissä ajoin, että asia voidaan sisällyttää kokouskutsuun.